Letisko Vajnory

Letisko Vajnory bolo letisko nachádzajúce sa v Bratislave, v mestskej časti Vajnory.

 História 
Letisko bolo otvorené 29. októbra 1923, kedy tu pristálo lietadlo Československých aerolínií na linke z Prahy. V roku 1951 boli lety Československých aerolínií presmerované na novovzniknuté letisko v Ivanke pri Dunaji. Následne už letisko využívala iba spoločnosť Slov-Air, neskôr miestny aeroklub. V roku 2004 prešlo letisko do vlastníctva spoločnosti Letisko M. R. Štefánika – Airport Bratislava, a. s., ktorá ho v roku 2007 predala. Následne došlo k zrušeniu prevádzky na letisku. 

 Koncert skupiny AC/DC 
V nedeľu, 21. júla 2024, sa na mieste bývalého letiska vo Vajnoroch odohral koncert austrálskej hard rockovej hudobnej skupiny AC/DC spolu s predkapelou The Pretty Reckless. Koncert navštívilo vyše 100 000 návštevníkov, čím bol prekonaný rekord podujatia konajúceho sa ako v Bratislave, tak aj na Slovensku.

 Pozri aj 
 Lovestream Festival

 Referencie 

Vajnory
Kategória:Doprava v Bratislave